armvectores/hy_wikipedia_2023 huggingface dataset:
Սպինոզո

Սպինոզո (իտալերեն՝ Spinoso), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 1778 մարդ, բնակչության խտությունը կազմում է 48 մարդ/կմ²։ Զբաղեցնում է 37 կմ² տարածք։ Փոստային ինդեքսն է՝ 85039։ Հեռախոսային կոդը՝ 0971։
Կոմունայի հովանավորն է Սուրբ Մարիամ Մագդաղենացին։ Տոնը նշվում է հուլիսի 22-ին։


== Ծանոթագրություններ ==
Սելյագի

Սելյագի, գյուղ Արևմտյան Հայաստանում, Վանի վիլայեթի Ջուլամերկի գավառակում։ Գտնվում էր Ջուլամերկ քաղաքից 13 կմ հարավ-արևմուտք, Մեծ Զաբ գետի աջակողմյան վտակներից մեկի ափին։ Հանդիսանում էր Սելյագի ինքնավար շրջանի կենտրոնը։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Զամչալովո (Կրասնի Սուլինի շրջան)

Զամչալովո (ռուս.՝ Замчалово), երկաթուղային կայարան Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Կովալևսկի գյուղական համայնքի կազմի մեջ։
Քարնաբի (փողոց)

Քարնաբի (անգլ.՝ Carnaby Street), փոքրիկ անցումային փողոց Լոնդոնում, Ռիջենտ և Օքսֆորդ փողոցների մոտակայքում։ 1960-ական թվականներին փողոցը գտնվում էր «ճոճվող Լոնդոնի» կենտրոնում։ Այժմ Քարաբի փողոցի վրա են բուտիկները, բայց նրանցից շատերը ցուցադրում են ժամանակակից նորաձևության զանգվածային միտումները։


== Պատմություն ==
Փողոցը Քարնաբի է անվանվել Քարնաբի-հաուս (անգլ.՝ Karnaby House) բարձր շենքի պատվին։ Քարնաբի-հաուսի ծագման մասին տեղեկություններ չկան։ Ենթադրաբար Քարնաբի փողոցը կառուցվել է 1685 կամ 1686 թվականներին։ Վերջնականապես կառուցվել է 1690 թվականին փոքրիկ տներով։
1934 թվականին բացվել է Florence Mills Social Club ջազ-ակումբը, որտեղ հավաքվում են պանաֆրիկանիզմի կողմնակիցները։
1958 թվականին Ջոն Սթիվենը Քարնաբի փողոցի վրա բացեց իր առաջին բուտիկ His Clothes-ը։ Նրան հետևեցին I Was Lord Kitchener’s Valet, Kleptomania, Mates, Ravel և այլ բուտիկներ։
1960-ական թվականների սկզբներին Քարնաբին դարձավ նորաձևությամբ հայտնի փողոց։ Շատ անկախ դիզայներներ, ինչպիսիք են Մերի Քուանտը, Ֆոալե ի Տաֆֆինը, Լորդ Ջոնը, Merc-ը, Take Six-ն ու Irvine Sellars-ը բնակվում էին Քարնաբի փողոցում։ Հարակից փողոցներում իրենց տեղն էին գտել նկուղային ակումբները, որտեղ ելույթ էին ունենում Small Faces-ը, The Who-ն и Rolling Stones-ը։ Քարնաբի փողոցը դարձավ Լոնդոնի գլխավոր փողոցներից մեկը։
1973 թվականի հոկտեմբերին Լոնդոնի Մեծ Խորհուրդը մասամբ պատրաստել է հետիոտնային գոտի, արգելելով երթևեկությունը 11.00-ից մինչև 20.00-ը։
24 Carat Purple

24 Carat Purple, Deep Purple խմբի ալբոմն է, որը թողարկվել է 1975 թվականի հունիսին։ Խմբի առաջին ալբոմն է, որ ունի իր լեյբլը։


== Ստեղծագործությունների ցանկը ==
Բոլոր երգերի հեղինակն է գրվել է Ռիչ Բլեքմորի, Յան Գիլանի, Ռոջեր Գլովերի, Ջոն Լորդի և Յան Պեյսի կողմից. 


== Ձայնագրության մասնակիցները ==
Ռիչ Բլեքմոր - կիթառ
Յան Գիլան - վոկալ
Ջոն Լորդ - ստեղնաշարային գործիքներ
Ռոջեր Գլովեր - բաս կիթառ
Յան Պեյս - հարվածային գործիքներ
Մարտին Վրոչ - գործիքավորում։


== Ծանոթագրություններ ==
Ժողովածու (2281)

Ժողովածու (2281), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2281թվի տակ։ Ձեռագիրը գրվել է 18-րդ դարում (1666 թվականից առաջ) Հովհաննես, Սիմեոն դպիր գրիչների կողմից։ Ստացողը եղել է Ղուկաս եպիսկոպոսը։ Գրված է թղթի վրա, որը ունի 20×14.5 չափս։ Ձեռագիրը կազմված է 402 թերթից։ Գրված էմիասյուն, բոլորգիր, նոտրգրով։ Ունի լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ զարդահյուս մետաքս։ Հիշատակարաններ գրչի՝ 123բ, 229բ, 243բ և այլուր, հետագայի՝ 402ա (1668 թ), 1ա, (1675 թվական)։


== Բովանդակություն ==
Յովհ. Որոտնեցւոյ Հաւաքեալ ի բանից իմաստասիրաց։
Քարոզք։
Գէորգայ Սկեռացւոյ Մեկնութիւն տեոլեանն Եսայեայ։
Խրատք յաղագս գրչութեան արուեստի։
Ան. Շիրակեցւոյ Թիւք որչափութեան կտակարանցն։
Հանդէս բանաստեղծաց։
Բառք քերականի։
Բառք Վարդան գրոց։
Բառք գեղջուկք։
Համառօտ լուծմունք Ժ ստորոգութեանց Արիստոտէլի յաղագս առաքինութեանց։
Դարագլուխք։
Վեց սահմանք իմաստութեան։
Ի Խրատուց Նուշրվանայ։
Խրատ իմաստասիրաց։
Վարք Յովհաննէս Աւետարանչի, Յակոբայ առաքելոյ, Կիրակոսի։
Մեկնութիւն քերականութեան։
Քերականութիւն։
Ներսես Շնորհալւոյ Ներբողեան խաչի, Թուղթ։
Յովհաննէս Երզնկացւոյ Տաղ։
Մանունք։


== Ծանոթագրություններ ==
Հրեավրացերեն

Հրեավրացերեն կամ Ղիվրուլի (վրաց.՝ ყივრული ენა), վրացերենի բարբառ, Վրաստանի հրեաների ավանդական խոսվածքը։
Հրեավրացերենը քարթվելական լեզվախմբի միակ հրեական լեզուն է։ Դասակարգման մեջ այս լեզվի տեղը բանավեճի առարկա է, սակայն որոշ աղբյուրներում այն համարվում է Վրաստանի առևտրական հրեաների ժարգոն։
Բառապաշարի մեծամասնությունը փոխարինված է վրացերենից, սակայն կա եբրայերենից և արամեերենից եկած արմատների մի մաս։


== Ծանոթագրություններ ==
Մանգլենի օձ

Մանգլենի օձ կամ ոսկե օղակներով կատվաօձ (անգլ.՝ Boiga dendrophila), օձի տեսակ է։ Այն ամենամեծ կատվաօձերից մեկն է։ Մոտավորապես 1,8-ից 2,4 մետր երկարություն ունի։ Համարվում է քիչ թունավոր։ Իր խայթոցից երբեք մարդ չի մահացել, բայց նկատվել են վատ ուռուցքներ։ Հայտնի են ավելի քան 34 տեսակ օձ։


== Պահվածք ==
Արթնանում է ուշ գիշերը։ Ագրեսիվ օձ է, բայց կան այնպիսինները, որոնք թույլ են տալիս մարդկանց իրենց դիպչել և չեն խայթում։ Շուտ են անհանգստանում և երբ անհանգստացած են լինում սնվելու ցանկություն չեն ունենում։ Այս օձին բռնելիս պետք է լինել առավելագույնս զգույշ, հատուկ պաշտպանական հագուստով, քանի որ մեկ խայթոցը կարող է մեծ վնաս հասցնել։


== Բնակավայր ==
Իր անվանմանը հակառակ, Մանգլենի օձն ավելի հաճախ հանդիպում է ցածր, անձրևաշատ անտառներում քան մանգլենի ջրակույտերում։


== Սնունդ ==
Մանգլենի օձերը սնվում են սողուններով, թռչուններով և փոքր կաթնասուններով։


== Թույնը ==
Մանգելի օձի թույնը մարդկանց համար մահացու չէ և հնում պահվել են մարդկանց կողմից՝ որպես տնային կենդանիներ։


== Աղբյուրներ ==
Wild Herps.com: Eastern Brown Tree Snake
Gernot-Vogel.de: Checklist of the Genus Boiga (Serpentes: Colubridae)


== Ծանոթագրություններ ==
Քարվանսարա (Պուշկին)

Քարվանսարա (ռուս.՝ Гостиный двор),  պատմական շենք  Սանկտ Պետերբուրգի Պուշկինի շրջանի Պուշկին քաղաքում։ Կառուցվել է  1863-1866 թվականներին։ Դաշնային նշանակության մշակութային ժառանգության օբյեկտ է։ Գտնվում է Մոսկովսկայա փողոցի թիվ 25 հասցեում, հարավային կողմից եզրափակվում է Տաճարի հրապարակով։ 


== Պատմություն ==
Ցարսկոյե Սելոյում գտնվող քարվանսարան հիմնադրվել է 1818 թվականին, երբ Յակով Զախարժևսկու հրամանով Զնամենսկայա եկեղեցու կրպակները տեղափոխվել են ներկայիս վայր, իսկ Սոֆիայի պատմական շրջանից տեղափոխվել է Կոնստանտինովյան տոնավաճառը։ Ցարսկոյե Սելոյի նախագծով Վիլյամ Գեստին Լեոնտևսկայայի փողոցից մինչև Օրանժերեյնայա փողոց տրվել է մեծ հողատարածք։ Քարվանսարայի միահարակ փայտե շենքերը 1825 թվականին կառուցել է Վասիլի Ստասովը, նախագծմանը մասնակցել է Վիլյամ Գեստեն։ 1843-1844 թվականներին համալիրի բակում կառուցվել են մսի խանութաշարքերը (ճարտարապետ՝ Նիկոլայ Նիկիտին)։ 1862 թվականին փայտե համալիրի մեծ մասը հրդեհից ոչնչացվել է։ Սկզբում առաջարկվել է վերականգնել միայն այրված մասը, նախագիծը պատրաստել է Ալեքսանդր Վիդովը։ Այնուամենայնիվ, որոշվել է վերակառուցել քարե շենքը, որը հանձնարարվել է Նիկոլայ Նիկիտինին։ Շենքը բացվել է 1866 թվականին։ 1898 թվականին ճարտարապետ Աեքսանդր Բախի նախագծով հիմքի ամրությունը բարձրացնելու և դեֆորմացիան կանխելու համար կառուցվել է քարե տեռաս։ 1911-1912 թվականներին Ալեքսանդր Բախը բակում կառուցել է բետոնե սառցարանային պահեստ։ Ներկայումս քարվանսարայի համալիրը շարունակում է օգտագործվել առևտրի համար, իսկ Ցարսկոյե Սելոյի շուկան գտնվում է բակի կողմում։


== Ճարտարապետություն ==
Համալիրի մեկհարկանի գլխավոր շենքի բոլոր ճակատները շրջապատված են կամարավոր պատկերասրահով։ Շենքի կենտրոնական մասում, Տաճարի հրապարակի առանցքի անկյունում, կա անցման կամար-պորտալ։ Տարբեր ճակատներում պատկերասրահների կամարները տարբեր են։ Շենքի անկյունները և անցման կամարները զարդարում են կիսավերնահարկով և տոսկանյան օրդերի զույգ սյուների օղակներով տաղավարները։ Շենքի դեկորը բարդ է՝ մոտեցնելով բարոկկո ոճին։ Տանիքի տակ տեղավորված են բազմաթիվ ձեղնահարկային պատուհաններ։ Մսի խանութաշարքերն ունեն կիսաշրջանաձև տեսք, ստեղծվել են ուշ կլասիցիզմի ոճով։


== Ծանոթագրություններ ==


== Գրականություն ==
Семенова Г. В. Царское Село: знакомое и незнакомое. — М.: Центрполиграф, 2009. — С. 356—360. — 638 с. — ISBN 978-5-9524-4249-8.


== Արտաքին հղումներ ==
«Московская 25. Гостиный двор»։ Энциклопедия Царского Села։ Արխիվացված է օրիգինալից 2018-07-08-ին։ Վերցված է 2018-07-07 
«Царскосельский Гостиный двор»։ citywalls.ru։ Վերցված է 2018-07-07
«Արտիշոկ» թատրոն

«Արտիշոկ», անկախ փորձարարական թատրոն Ալմաթիում։ Հիմնադրվել է 2001 թվականին։ Միջազգային փառատոների մշտական մասնակից է։


== Թատերախումբ ==
Գալինա Պյանովա, թատրոնի հիմնադիրը և գեղարվեստական ղեկավարը, դերասանուհի
Վերոնիկա Նասալսկայա, թատրոնի հիմնադիրը և տնօրենը, դերասանուհի
Անաստասիա Տարասովա, դերասանուհի
Վիկտորիա Մուհամեդջանովա, դերասանուհի


== Ներկայացումներ ==
«Գագարին» (2007 թ. սեպտեմբեր) – ներկայացում է առաջին տիեզերագնացի՝ Յուրի Գագարինի մասին
«Ծաղրածուներ» (2006 թ. սեպտեմբեր) – ներկայացում նրա մասին, թե ինչ է կատարվում եկեղեցական վարագույրներից այն կողմ
«Առաջարկ» (2006 թ. հունիս) – Անտոն Չեխովի ստեղծագործությունների հիման վրա բեմադրված ներկայացում
«Back in the U.S.S.R» (2004 թ. մարտ) – ներկայացում խորհրդային 3 աղջիկների կյանքի մասին
«Ս. Վ.» - (2002 թ. նոյեմբեր) – ներկայացում թատրոն-կաբարե ժանրում, հեղինակները ներկայացման անվանումը մեկնաբանում են որպես Սաշա Վերտինսկի
«Ցատկ դեպի անհայտություն» (2002) – թատերական շոու, ստեղծված է իմպրովիզի միջոցով
«Zip-Zap…» (2002 թ.)


== Քննադատները «Արտիշոկ» թատրոնի մասին ==


== Միջազգային փառատոններում ստացած մրցանակները ==
«Ծիածան» փառատոն (Սանկտ Պետերբուրգ, ՌԴ, 2006 թ.) – լավագույն դերասանական համույթ («Back in the U.S.S.R»)
«Արտ-Օրդո» փառատոն (Բիշքեք, Ղրղզստան, 2006 թ) – լավագույն կանացի դեր (Վերոնիկա Նասալսկայա, «Back in the U.S.S.R»)
«NET» փառատոն (Մոսկվա, ՌԴ, 2005 թ) – հանդիսատեսի համակրանք մրցանակ («Back in the U.S.S.R»)
Թատերական իմպրովիզացիաների միջազգային փառատոն (Ամստերդամ, Նիդերլանդներ, 2004 թ) – հանդիսատեսի համակրանք մրցանակ, հատուկ մրցանակ «Փառատոնի ֆավորիտ» («Ցատկ դեպի անհայտություն»)
Մնջախաղի և ժամանակակից պլաստիկայի «Мимолет» միջազգային փառատոն (ՌԴ, 2002 թ) – գրան պրի լավագույն ներկայացման համար և մրցանակ լավագույն ռեժիսորական աշխատանքի համար («Zip-Zap…»)


== Հղումներ ==
Официальный сайт театра
Статья о расколе в труппе театра («Раскол в театральном семействе», «Время»)
Статья о театре («Ad Marginum современности», «Эксперт-Казахстан»)
Статья о спектакле «Back in the U.S.S.R.» («Девичьи игрушки», «Континент- Сибирь»)(չաշխատող հղում)
Статья о спектакле «Гагарин» («Как трудно быть богом», «Известия-Казахстан»)(չաշխատող հղում)
О спектаклях-импровизациях («Театр экспромтом», «КонтиненТ») Archived 2014-12-21 at the Wayback Machine.


== Աղբյուրներ ==
Կոշկինո (գյուղ, Վաչսկի շրջան)

Անվան այլ կիրառումների համար տե՛ս՝ ԿոշկինոԿոշկինո (ռուս.՝ Кошкино), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Բնակչությունը 2007 թվականին գրանցված տվյալներով կազմում էր 198 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շեմք

Շեմք, գրգռման (ֆիզիոլոգիական), գրգռիչի (սովորաբար էլեկտրական հոսանքի) նվազագույն ուժը, որն ազդելով հյուսվածքի վրա, առաջ է բերում տարածվող գործողության պոտենցիալ։ Որքան դրդելի հյուսվածքի (օրինակ՝ մկանային, նյարդային) գրգռականությունը ցածր է, այնքան բարձր է գրգռման շեմքը, և հակառակը։ Էլեկտրական հոսանքի ուժի կամ լարվածության միավորներով արտահայտված գրգռման շեմքը կոչվում է ռևոբազա, իսկ այն ամենակարճ ժամանակահատվածը, որի ընթացքում հյուսվածքի վրա կրկնապատկված ռեոբազայով ազդելով կարելի է դրդում առաջացնել, կոչվում է քրոնաքսիա։ Որքան քրոնաքսիան փոքր է, այնքան մեծ է հյուսվածքի դրդունակությունը։
Պրիգորոդնի (Կրասնի Սուլինի շրջան)

Պրիգորոդնի (ռուս.՝ Пригородный), ավան Ռուսաստանի Դաշնության Ռոստովի մարզի Կրասնի Սուլինի շրջանում։ Ուդարնիկովսկի գյուղական համայնքի վարչական կենտրոնն է։
Կարբովկա (գյուղ, Դոբրովելիչկովի շրջան)

Անվան այլ կիրառումների համար տե՛ս՝ ԿարբովկաԿարբովկա (ուկրաիներեն՝ Карбівка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Կարբովկա գյուղում բնակվում էր 479 մարդ։ Բնակավայրը զբաղեցնում է 2,78 կմ² տարածք։ Բնակչության խտությունը կազմում էր 172,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սանասար Հովհաննիսյան

Սանասար Ռազմիկի Հովհաննիսյան (փետրվարի 5, 1960(1960-02-05), Մոսկվա, ԽՍՀՄ), հայ ըմբիշ։ Սպորտի վաստակավոր վարպետ (1980)։ Ավարտել է Մոսկվայի ինժեներա-շինարարական ինստիտուտը (1984)։ Աշխատել է Մոսկվայի «Սպարտակ» ԿՄԸ-ում։ Օլիմպիական (1980), աշխարհի (1981), Եվրոպայի (1980, 1986), ԽՍՀՄ (1981, 1990) ազատ ոճի ըմբշամարտի չեմպիոն, աշխարհի և ԽՍՀՄ բազմակի գավաթակիր։ Օլիմպիական չեմպիոն դարձած խորհրդային ամենաերիտասարդ ազատոճային ըմբիշն է (այդ բարձրագույն տիտղոսը նվաճել է 20 տարեկան հասակում), ինչպես նաև՝ հայազգի առաջին ազատոճային օլիմպիական չեմպիոնը և օլիմպիադայի ոսկե մեդալ նվաճած հայազգի երկրորդ ըմբիշը։ 1980 թվականին Մոսկվայում անցկացված ամառային օլիմպիական խաղերի եզրափակիչ գոտեմարտում, մրցագորգ դուրս գալով յոթերորդ անգամ, ռումինացի Ալեքսանդր Կիչոնին հաղթել է 9:3 հաշվով։


== Կենսագրություն ==
Ծնվել է 1960 թվականին, Մոսկվայում։ Եղել է վաստակավոր մարզիչ Օթարի Կվանտրիշվիլու սանը։ Հանդես է եկել որպես Մոսկվայի «Սպարտակ» մարզական ընկերության անդամ, 1981 թվականից՝ մեջքի լուրջ վնասվածքով։ 1981 թվականին հռչակվել է աշխարհի չեմպիոն և գավաթակիր, 1986-ին՝ Եվրոպայի չեմպիոն, ԽՍՀՄ առաջնության բրոնզե մեդալակիր։
Սանասար Հովհաննիսյանի կրտսեր եղբայրը՝ Գոռ Չախալը (Գոռ Հովհաննիսյան), ճանաչված նկարիչ է։


== Տեսահոլովակ ==
Матчевая встреча СССР-США г. Ереван, 1987 год, вольная борьба, 100 кг: Санасар Оганисян (СССР) - Уильям Шерр (США)


== Ծանոթագրություններ ==


== Արտաքին հղումներ ==
Санасар Оганисян – օլիմպիական վիճակագրությունը Sports-Reference.com կայքում (անգլ.)
Բանանց-2 ՖԱ

Անվան այլ կիրառումների համար տե՛ս՝ Բանանց (այլ կիրառումներ)«Բանանց-2» (Ֆուտբոլային Ակումբ «Բանանց-2» Երևան), հայկական ֆուտբոլային ակումբ, Երևանում։ Ստեղծվել է 2002 թվականին, հանդիսանում է Երևանի «Բանանց» ակումբի ֆարմ-ակումբ։


== Նախկին անվանումներ ==
2002—2004: «Սպարտակ-2» Երևան
2004-Մ.Հ — «Բանանց-2» Երևան


== Պատմություն ==
Հիմնադրվել է 2002 թվականին, որպես «Սպարտակ» ակումբի Ֆարմ-ակումբ։ Նույն թվականին մասնակցել է Հայաստանի լիգային։ Իր տնային խաղերը «Բանանց-2» ակումբը անցկացնում է Աշտարակում։ Թիմը տարեցտարի առաջընթաց է գրանցում՝ 2004 թվականին 8-րդ տեղը, 2005 թվականին 6-րդ տեղը, 2006 թվականին 3-րդ տեղը։ 2008 թվականին թիմը կրկին հաջողության է հասել՝ գրավելով 3-րդ տեղը և արժանանալով բրոնզե մեդալի։ Ակումբը «երիտասարդ տաղանդավորների» համար է, ովքեր մեծ հաջողություններ են գրանցել «Բանանց» ակումբում։


== Ձեռքբերումներ ==


=== Ազգային առաջնություններ ===
 Հայաստանի Առաջին գավաթի (1) Արծաթե մեդալակիր։ 2010
 Բրոնզե մեդալակիր (2)։ 2006, 2008


=== Թիմային մրցանակներ ===
Մրցանակ «Fair Play»: 2010


=== Ֆուտբոլիստների ձեռքբերումներ ===
Մրցաշրջանի լավագույն ռմբարկուներ
2008՝ Սեմյոն Մուրադյան (21) (Առաջին լիգայում)


== Մարզչական շտաբ ==
Գլխավոր մարզիչ՝  Ռոման Սիմոնյան
Մարզիչ՝  Կարեն Սիմոնյան
Մարզիչ՝  Տիգրան Առաքելյան
Բժիշկ՝  Վահե Հաբլանյան


== Ակումբի գլխավոր մարզիչներ ==


== Ծանոթագրություններ ==


== Արտաքին հղումներ ==
«Բանանց» ակումբի պաշտոնական կայքը (ռուս.)
«Բանանց» ակումբի ֆուտբոլիստների ցանկը (ռուս.)
Պրոֆիլը www.footballdatabase.eu կայքում (անգլ.)
Պրոֆիլը www.weltfussballarchiv.com կայքում(չաշխատող հղում) (անգլ.)
Պրոֆիլը int.soccerway.com կայքում (անգլ.)
Պրոֆիլը playerhistory.com կայքում (անգլ.)
Ֆերիա

Ֆերիա (իսպ.՝ Feria (Badajoz)), քաղաք և մունիցիպալիտետ Իսպանիայում, մտնում է Բադախոս նահանգի մեջ, ինչպես նաև Էստրեմադուրա մեջ։ Մունիցիպալիտետը գտնվում է Սաֆրա Ռիո Բադիոն շրջանում։ Բնակչությունը 1320 մարդ (2010 թվականի տվյալներով)։ Քաղաքը պրովինցիայի վարչական շրջանից հեռու է 35 կմ։


== Բնակչություն ==


== Ծանոթագրություններ ==


== Արտաքին հղումներ ==
Página sobre Feria Archived 2006-05-18 at the Wayback Machine.
Hotel Rural "Cruz del Real" Archived 2013-10-03 at the Wayback Machine.
Կրասնոարմեյսկի շրջան (Սամարայի մարզ)

Անվան այլ կիրառումների համար տե՛ս՝ Կրասնոարմեյսկի շրջան (այլ կիրառումներ)Կրասնոարմեյսկի շրջան (ռուս.՝ Красноармейский район), մունիցիպալ շրջան Ռուսաստանի Դաշնության Սամարայի մարզում։
Ստեղծվել է 1935 թվականին։ Վարչական կենտրոնը՝ Կրասնոարմեյսկոե։


== Աշխարհագրություն ==
Շրջանի տարածքի մակերեսը կազմում է 2190 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 18250 մարդ։ Բնակչության խտությունը կազմում էր 8,33 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(20264) Չաուհան

(20264) Չաուհան, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20264) Չաուհան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շուշենկ

Շուշենկ, գյուղ Արևմտյան Հայաստանում, Խարբերդի վիլայեթի Խոզաթի գավառակում։ Գտնվում էր Խոզաթ գյուղաքաղաքից 19 կմ հարավ-արևելք, բարձրադիր սարավանդի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Շերշնևսկի գյուղական խորհուրդ (Լուբենսկի շրջան)

Շերշնևսկի գյուղական խորհուրդ  (ուկրաիներեն՝ Шершнівська сільська рада), Ուկրաինայի Պոլտավայի մարզի Լուբենսկի շրջանում։
2001 թվականի տվյալներով Շերշնևսկի գյուղական խորհրդում բնակվում էր 660 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կարաբուլաղ (Արճեշի գավառ)

Կարաբուլաղ, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքից 28 կմ արևմուտք, Մանազկերտ տանող ճանապարհի վրա։


== Բնակչություն ==
XX դարի սկզբին ուներ 19 տուն թուրք բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Թորոս Ազատյան

Թորոս Մարտիրոսի Ազատյան (Ազատունի), (մայիսի 5, 1898(1898-05-05), Ապուչեխ, Ակն, Խարբերդի վիլայեթ, Օսմանյան կայսրություն - նոյեմբերի 15, 1955(1955-11-15), Ստամբուլ, Թուրքիա), հայ բանասեր, բանաստեղծ, խմբագիր և հասարակական գործիչ։


== Գործունեություն ==
Սովորել է Ակնի Նարեկյան և Չմշկածագի վարժարաններում։ Աշխատել է Կ. Պոլսի ազգային պատրիարքարանում, Պեզճյան վարժարանում (ուսուցիչ)։


=== Գրական գործունեություն ===
Եղել է Ազգային հիվանդանոցի ընդարձակ տարեցույցի (1921-1931), «Մշակույթ», «Աստղաբերդ» տարեգրքերի խմբագիր։ Հրատարակվել են Ազատյանի «Աղբյուր անմահության» (1927, 1928, 1933) բանաստեղծությունների շարքերը, «Քառասնակ» (1930) արձակ ժողովածուն, «Միսաք Մեծարենց» (1922), «Կոմիտաս վարդապետ» (1931), «Զապել և Հրանտ Ասատուր» (1937), Հայկանուշ Մառք (1954) ուսումնասիրությունները, «Ակն և ակնեցիք» (1943) և այլ բանասիրական հետազոտություններ։
Ազատյանը հավաքել է ազգագրական բնույթի և հայ աշուղների ստեղծագործությունները։
Օգտագործել է Ա., Ազատ, Թ. Ազատունի, Ասեղ, Արմեն-Փայլակ, Գրասեր, Զարթուցիչ, Թ., Թ. Ա., Թ. Մ. Ա., Թղթակից, Հրայր, Մոծակ, «Նոր լուր»-ի Դետը, Տաթևացի, Ուխտավոր ծածկանունները։


== Թարգմանություններ ==
«Թարգմանչաց արվեստ» շտեմարան։


== Ծանոթագրություններ ==
Էյֆելյան աշտարակի 72 անունների ցանկ

Էյֆելյան աշտարակի 72 անունների ցանկ, 18-19-րդ դարերի ֆրանսիացի 72 գիտնականների և ճարտարագետների անունների ցանկ։ Գտնվում է Էյֆելյան աշտարակի առաջին հարկում։ Անունները գրվել են 20-րդ դարի սկզբում աշտարակի առաջին պատշգամբի տակ՝ չորս կողմում, 60 սմ բարձրությամբ տառերով։
Գուստավ Էյֆելն օգտագործել է այս «գիտական քայլը» աշտարակի դեմ ընդվզողների պատճառով։ Ցանկում ընդգրկված են նաև այն ճարտարագետների անունները, ովքեր օգնել են կառուցել աշտարակը և նախագծել դրա վերևի հատվածը, որտեղ կառուցվել է լաբորատորիա։
Աշտարակի ներկման աշխատանքներից մեկի ժամանակ անունները անճանաչելի դարձան, ինչի արդյունքում 1986-1987 թվականներին ցուցակը վերականգնվեց։


== Անվանացանկ ==


=== Հյուսիս-արևմուտք ===


=== Հարավ-արևմուտք ===


=== Հարավ-արևելք ===


=== Հյուսիս-արևելք ===


== Քննադատություն ==
Անվանացանկի բովանդակությունը բազմիցս ենթարկվել է քննադատությունների, քանի որ նրանում հիմնականում ընդգրկված են ճշգրիտ գիտությունների ներկայացուցիչներ, իսկ կենսաբաններն ու բժիշկներն ընդամենը հինգն են։ Չկա նաև ոչ մի կնոջ անուն։ Մասնավորապես, ֆեմինիստական համայնքը պահանջեց ցանկում ներառել ֆրանսիացի նշանավոր մաթեմատիկոս Սոֆի Ժերմենին, ում տեսությունը օգտագործվել է աշտարակի կառուցման ժամանակ։ Սակայն այդ բողոքը հաջողության չունեցավ։ 1913 թվականին Ջոն Ժամը առաջ քաշեց այն միտքը, որ Ժերմեն ցանկում չի ներառվել, քանի որ կին է։
Տարածքի սակավության պատճառով ցանկում նշված են միայն ազգանուններ, ինչն առաջ է բերում լրացուցիչ մեկնաբանությունների կարիք։ Անձնանունների դասավորության ոչ մի (այբբենական, ժամանակագրական կամ այլ) սկզբունք չկա։
Աշտարակի անվանացանկում ընդգրկված է 14 հիդրավլիկ ճարտարագետ և գիտնական։ Էյֆելը ճանաչում էր այդ ոլորտի առաջատար մասնագետների մեծ մասին։
Ցանկում ընդգրկված չէ Հենրի Դարսին, ում աշխատությունների մի մասը լայն ճանաչում չի ունեցել մինչև 20-րդ դարը։ Բացակայում են նաև Անտոն Չեզին, ով այդ ժամանակ շատ հայտնի չէր, Ժոզեֆ Վալենտին Բուսինեսը, ով իր կարիերայի ուղու սկզբում էր գտնվում, և մաթեմատիկոս Էվարիստ Գալուան։


== Գրականություն ==
Barral Georges (1892)։ Le Panthéon scientifique de la tour Eiffel: histoire des origines de la construction de la Tour։ Savine  Reprinted as Barral Georges (2013)։ Le Panthéon scientifique de la tour Eiffel: histoire des origines de la construction de la Tour։ Hachette Livre։ ISBN 2-01-285936-4 


== Արտաքին հղումներ ==
Փարիզի փողոցների անվանումները՝ ի պատիվ 72  գիտնականների
Անվանացանկը Էյֆելյան աշտարակի կայքում (ֆր.)


== Ծանոթագրություններ ==
Կամենսկայա վտակ

Կամենսկայա վտակ  (ռուս.՝ Протока Каменская), գետ Ռուսաստանում,Կամչատկայի երկրամասում։ Գետի երկարությունը 30 կմ է։ Այն հոսում է Կամչատկա գետի ձախ մասում 114 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -  19070000112020000017384


== Ծանոթագրություններ ==


== Արտաքին հղումներ ==
[1]
Եվրոպական գավաթ 1974–75

Եվրոպական գավաթ 1974–75 Եվրոպական գավաթի քսաներորդ մրցաշրջանն էր, որում հաղթեց Բավարիան՝ եզրափակչում պարտության մատնելով Լիդս Յունայթեդին 2–0 հաշվով։ 
Եզրափակիչը կայացավ Փարիզի Պարկ դե Պրենս մարզադաշտում 1974 թվականի մայիսի 28-ին, խաղը դիտում էին 48 374 հանդիսական։
Այս մրցաշրջանում առաջին անգամ ԽՍՀՄ-ը ներկայացնող Արարատ ակումբը հասավ քառորդ եզրափակիչ, որտեղ զիջեց մրցաշրջանի հաղթողին։ Սա հայաստանյան ակումբների լավագույն արդյունքն էր Եվրոպական գավաթի խաղարկությունում։ Մրցաշրջանի լավագույն ռմբարկուներն էին Էդուարդ Մարգարովը և Գերդ Մյուլլերը, հինգական խփած գնդակներով։


== Ծանոթագրություններ ==


== Տես նաև ==
ՈՒԵՖԱ
ՈՒԵՖԱ Չեմպիոնների Լիգա


== Արտաքին հղումներ ==
Եվրոպական գավաթի արդյունքները Rec.Sport.Soccer վիճակագրություն հիմնադրոմում
1974–75 Եվրոպական գավաթ - արդյունքներ (արխիվ)
Բոլոր գոլ խփողները 1974–75 Եվրոպական գավաթի մրցաշարում (բացառությամբ նախնական շրջանը) protocols UEFA
Ֆաիսանես

Ֆաիսանես (բասկ.՝ Konpantzia, իսպ.՝ Isla de los Faisanes, ֆր.՝ Île des Faisans), կղզի Բիդասոա գետի կենտրոնում, թափվում է Բիսկայան ծոց, գտնվում է Իսպանիայի և Ֆրանսիայի ափերի միջև։
Կղզու տարածքում՝ 6820 մ², իսպանական քաղաքներ՝ Իրունի (ձախ) և Անայի (աջ)։ Վարչակազմը կես տարին մեկ փոխարինում են մեկը մյուսին։
Կղզու մեջտեղում ի հիշատակ 1695 թվականի Պիրենեի համաշհարհային պայմանագրի, դրված է հիշատակման մի նշան, ի պատիվ այս իրադարձության ֆրանսիացիները հաճախ կղզին անվանում են «Համաժողովների կղզի» (Île de la Conférence)։


== Ծանոթագրություններ ==


== Արտաքին հղումներ ==
Embajada de Francia en España
pyrenees-decouvertes.com Archived 2008-12-10 at the Wayback Machine.
Información sobre el Tratado de los Pirineos
Յախրենգա (Ուֆտյուգայի վտակ)

Անվան այլ կիրառումների համար տե՛ս՝ Յախրենգա (այլ կիրառումներ)Յախրենգա (ռուս.՝ Яхреньга), գետ Ռուսաստանում, հոսում է Վոլոգդայի մարզում Ուստ-Կուբինսկի շրջանում։ Գետաբերանը տեղակայված է Ուֆտյուգա գետի ձախ ափում՝ 37 կմ հեռավորության վրա։ Գետի երկարությունը 25 կմ է։ Ակունքը գտնվում է 15 կմ հյուսիս-արևելք Բոգորոդսկի գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005221
Հիդրոլոգիական ուսումնասիրությունների կոդը - 103000522
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Յաբլոնյա (գյուղ, Բերեզանկայի շրջան)

Յաբլոնյա (ուկրաիներեն՝ Яблуня), գյուղ Ուկրաինայի Նիկոլաևի մարզի Բերեզանկայի շրջանում։ Հիմնադրվել է 1934 թվականին։
2001 թվականի տվյալներով Յաբլոնյա գյուղում բնակվում էր 39 մարդ։ Բնակավայրը զբաղեցնում է 9678 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ինոխոս (քաղաք)

Ինոխոս (իսպ.՝ Hinojos), քաղաք և համայնք Իսպանիայում, մտնում է Ուելվա պրովինցիայի կազմում, Անդալուզիա ինքնավար մարզ։
Համայնքը գտնվում է Էլ-Կոնդադո գավառի կազմում։ Տարածքը՝ 321 կմ2։ Բնակչությունը՝ 3926 մարդ (ըստ 2010 թվականի մարդահամարի)։ Պրովինցիայի ադմինիստրացիայից ունի 59 կմ հեռավորություն։


== Բնակչություն ==


== Ծանոթագրություններ ==


== Արտաքին հղումներ ==
Hinojos Archived 2005-11-25 at the Wayback Machine.
Կեռդլա

Կեռդլա (էստ․՝ Kärdla), քաղաք Էստոնիայի Հիյումաա նահանգի Կեռդլա շրջանում։
2012 թվականի տվյալներով քաղաքում բնակվում էր 3287 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Արամ Գյոքջյան

Արամ Գրիգորի (Գյոնջյան) Գյոքջյան (1891 կամ 1893, Սիս, Ադանայի մարզ, Թուրքիա - ապրիլի 14, 1944(1944-04-14), Աթենք, Հունաստան), հայ բժիշկ։


== Կենսագրություն ==
Արամ Գյոքջյանը ծնվել է 1891/1893 թվականին, Ադա­նա­յի նա­հան­գի Կո­զա­նի գա­վա­ռի Սիս քաղաքում։ 1907 թվականին նախնական կրթությունն ստացել է Սիսի՝ Հովհաննես Խերոյանի ղեկավարած Ազգային վարժարանում։
1907-1910 թվականներին սովորել է ամերիկացի միսիոներների Տար­սո­նի Սեյնթ Պոլ քոլեջում։ 1910-1914 թվականներին սովորել է Բեյրութի Սեն Ժոզեֆ Ֆրանսիական համալսարանի բժշկական ֆակուլտետում։ 1914 թվականին, Առա­ջին հա­մաշ­խար­հա­յին պա­տե­րազմն սկսվելու պատճառով զորակոչվել է օսմանյան բանակ և զինվորական օգնական բժիշկ ծառայել։ Սի­րի­այում մեծ օգնություն է ցուցաբերել հայ տարագիրներին։
Բանակի հետ զանազան վայրերում ծառայելուց հետո Երուսաղեմի ռազմաճակատում գերի է ընկել անգլիացիներին, որոշ ժամանակ բանտարկվել Սեյդի Բեշիրի բանտում։
Ազատվելուց հետո անգլիական բանակում օգնական բժիշկ է ծառայել։ Այնուհետև մի քանի տարի աշխատել է Կ. Պոլ­սում, Բեյ­րու­թում, Մեր­սի­նում։ Անգլիացիների՝ Կի­լի­կի­ան թողնելուց քիչ հետո տեղափոխվել է Կիպ­րոս, այստեղից էլ՝ Ֆրան­սիա։ Երկու տարի Ֆրանսիայի տարբեր բժշկական հաստատություններում կատարելագործել է բժշկական գիտելիքները։
1921 թվականին Փա­րի­զում ստացել է բժշկի վկայական (Diplome superieur d’hygiene), որին արժանացած առաջին հայն է իբրև մանկաբարձ, կանանց և մանկանց հիվանդությունների մասնագետ։
1948 թվականի դրությամբ բնակվել է Կիպ­րո­սի Լառ­նա­կա քաղաքում և եղել ճանաչված ու հարգված բժիշկ։ Դպրոցական տարիներից ի վեր սեր է ունեցել դեպի գիր գրականությունը։
1909 թվականին Կիլիկիայի կոտորածների առթիվ գրած իր բանաստեղծությունների ժողովածուն հրատարակել է «Ես­տա» ծածկանունով։ Բժշկական հանրամատչելի հոդվածներով թղթակցել է հունահայ պարբերական մամուլին, եղել թերթի խմբագիր։
Սպանվել է 1944 թվականի ապրիլի 14-ին, Աթեն­քում՝ 52 տարեկանում։


== Աշ­խա­տու­թյու­ն ==
Ցուրտ կիթառ, Ստամբուլ, 1909։


== Գրականություն ==
Քէլէշեան Միսաք, Սիս Մատեան, Պէյրութ, 1949։
Հովակիմյան Բ., Հայոց ծածկանունների բառարան, Երևան, 2005։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Տիգին Դարխան

«Տիգին Դարխան» (յակուտ.՝ Тыгын Дархан), ռուսական ֆիլմ, որը նկարահանել է ռուս ռեժիսոր Նիկիտա Արժակովը 2020 թվականին Վասիլի Սեմյոնովիչ Յակովլև- Դալանի «Տիգին Դարխան» և «Խուլ Վիլյույը» վեպերի հիման վրա։


== Սյուժե ==
XVI-XVII դարերի սահմանագլխին Յակուտիան տառապում է երկպառակություններից։ Տիգին Դարխանը՝ խանգալական ցեղի առաջնորդը, հետևում է հոր՝ Մաննիան Դարխանի ուխտին՝ միավորել մասնատված ցեղերը, հաստատել մեծ միություն։ Բայց ոչ բոլոր առաջնորդներն են համաձայն կիսել իրենց իշխանությունը։ Նենգ ինտրիգների և սադրանքների արդյունքում Տույմաադի հովտի վրա արթնանում է պատերազմի ոգին։


== Դերերում ==
Նյուրգուն Բաչիգեն - Տիգին Դարխան
Պհոտր Սավվին - Լեգոյ Թոյոն
Անատոլի Նիկոլաև - Օդունու
Վասիլիսա Միրեևա - Նյուրբաչան
Իրինա Նիկիֆորովա - Աաբի Դարխան
Պյոտր Մակարով - Մարգա
Այտալինա Լավրովնովա - Տեսանի
Ալեքսանդրա Գրիգորևա - Այթալի
Դմիտրի Ալեքսեև - Չելյայ
Վլադիսլավ Պորտնյագին - Բոզեկո


== Մրցանակներ և անվանակարգեր ==


=== Մրցանակներ ===
«Վեչե» պատմական ֆիլմերի XIV համառուսաստանյան փառատոնՓառատոնի նախագահի մրցանակ
Լավագույն դերասան (Նյուրգուն Բեչիգեն)
Լավագույն օպերատոր (Յուրի Բերեժնև)


=== Անվանակարգեր ===
«Նիկա» ազգային կինեմատոգրաֆիական մրցանակ 2020 թվականին
Նկարչի լավագույն աշխատանք (Պյոտր Բոյարկին)


== Ծանոթագրություններ ==
(4214) Վերալին

(4214) Վերալին (անգլ.՝ Veralynn), աստերոիդ աստերոիդների հիմնական գոտում։ Հայտնաբերվել է 1987 թվականի հոկտեմբերի 22-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,419119 ա. մ., առավելագույնը մոտենում է 2,1067 ա. մ. հեռավորության վրա և հեռանում 2,7316 ա. մ.։ Արեգակի շուրջ մեկ ամբողջական պտույտ է կատարում 1374,31 երկրային օրվա ընթացքում, իր ուղեծրով շարժվելով միջինում 0,26195 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4214) Վերալին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուշկի (գյուղ, Կորոստենի շրջան)

Անվան այլ կիրառումների համար տե՛ս՝ ՍուշկիՍուշկի (ուկրաիներեն՝ Сушки), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1501 թվականին։
2001 թվականի տվյալներով Սուշկի գյուղում բնակվում էր 592 մարդ։ Բնակավայրը զբաղեցնում է 2547 կմ² տարածք։ Բնակչության խտությունը կազմում էր 232,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թուրքերը Նորվեգիայում

Թուրքերը Նորվեգիայում (կամ նորվեգիայի թուրքեր), էթնիկ թուրքեր, որոնք ապրում են Նորվեգիայի Թագավորությունում։ Ներկայիս դրությամբ երկրի տարածքում ապրում են ավելի քան 15 հազար թուրքեր։


== Պատմություն ==
1970-ական թվականներին Նորվեգիայում ներգաղթի մեծ ալիք սկսվեց, քանի որ վերջինս աշխատողների մեծ կարիք էր զգում։ Ներգաղթողների ճնշող մեծամասնությունը այստեղ եկավ Թուրքիայի Հանրապետությունից։ Դրանցից մեծ մասը մնաց ապրելու Նորվեգիայում։ 1976 թվականին պետական սահմանները փակվում են աշխատանքային միգրանտների համար։ Այդ ժամանակահատվածում երկրում կատարվեցին վիճաբանություններ ու թեժ քննարկումներ «այլազգի աշխատողների» թեմայով։ Դրամենի միգրանտների ավելի քան 20 % կազմում են թուրքերը։


== Ժողովրդագրություն ==
Ըստ 2009 թվականի տվյալների, Նորվեգիայում ապրող 15.436 թուրքերից 10.039 համարվում են ներգաղթյալներ։ Միայն 5397 են համարվում նորվեգական ծագմամբ թուրքեր իմիգրանտ-ծնողներից։


== Ժողովրդագրության պատմություն ==
Նորվեգիայի կենտրոնական վիճակագրության վարչության տվյալներով, 2010 թվականի դրությամբ, Նորվեգիայի բնակչության ընդհանուր թվաքանակը կազմում է  4858199 բնակիչ։ Որից 15.998, կամ 0,32 % կազմում են թուրքերը։


== Տարաբնակեցում ==
Թուրք ազգի ներկայացուցիչների ամենամեծ թվաքանակն այսօր ապրում է Դրամենում, որը մայրաքաղաք Օսլոյի արվարձանային գոտում է գտնվում։


== Կրոն ==
2008 թվականի տվյալներով Նորվեգիայի թուրքերից 15.003-ը մուսուլման է։ Դրամենի թուրքական համայնքը 2008 թվականին գնել է ադվենտիստների եկեղեցու շենքը, որը վերածել է մզկիթի։ Եկեղեցին գնվել է 7.2 միլիոն նորվեգական կրոնով: Թուրքական համայնքը համարվում է Դրամենի ամենամեծ իսլամական համայնքը՝ շուրջ 1000 անդամներով։


== Հայտնի անձինք ==


== Ծանոթագրություններ ==
Եվգենի Տոմիխին

Եվգենի Տոմիխին (ռուս.՝ Евге́ний Ю́рьевич Томи́хин, փետրվարի 4, 1966(1966-02-04)), ռուս դիվանագետ։


== Կենսագրություն ==
1989 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է չինարենին և անգլերենին։
1990 թվականից զբաղվում է դիվանագիտական գործունեությամբ։
2007 թվականից մինչև 2009 թվականը եղել է Ռուսաստանի Դաշնության արտաքին գործերի նախարարության Ասիայի առաջին դեպարտամենտի տնօրենի տեղակալ։
2009-ից մինչև 2016 թվականը Չինաստանի Ժողովրդական Հանրապետությունում եղել է Ռուսաստանի դեսպանատան խորհրդական-դեսպանորդ։
2016-2018 թվականներին եղել է Ռուսաստանի Դաշնության արտաքին գործերի նախարարության հատուկ հանձնարարականների դեսպան։
2018 թվականի նոյեմբերի 2-ից Թաիլանդում հանդիսանում է Ռուսաստանի Դաշնության արտակարգ և լիազոր դեսպան և Բանգկոկում ԷՍԿԱՏՕ-ի մշտական ներկայացուցիչ։


== Անձնական կյանք ==
Ամուսնացած է, ունի երեք որդի։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2011 թվականի հուլիսի 25)
1-ին դասի արտակարգ և լիազոր դեսպանորդ (2018 թվականի հունիսի 11)


== Ծանոթագրություններ ==


== Արտաքին հղումներ ==
Страница посла на сайте Посольства России в Таиланде
Մենդոսա (այլ կիրառումներ)

Մենդոսա, կարող է վերաբերել՝

Մենդոսա - քաղաք Արգենտինայում
Մենդոսա - բնակավայր Ուրուգվայի հարավարևելյան մասում, Ֆլորիդա դեպարտամենտում
Աբրահամ Ճարյան

Աբրահամ Ճարյան (սեպտեմբերի 9, 1819(1819-09-09), Ստամբուլ, Օսմանյան կայսրություն - նոյեմբերի 12, 1892(1892-11-12), Սուրբ Ղազար կղզի, Վենետիկ, Իտալիա), հայ գիտնական, մանկավարժ, թարգմանիչ։ Վենետիկի Մխիթարյան միաբանության անդամ 1840 թվականից։
Երկար տարիներ եղել է Կոստանդնուպոլսի Բերայի ու Քաղկեդոնի և Վենետիկի Մուրադ-Ռափայելյան վարժարանների տեսուչ, միաժամանակ դասավանդել մաթեմատիկա։ Ունի դասագրքեր՝ «Համառօտ երկրաչափութիւն...» (1843 թ.), «Սկզբունք պատմութեան ազգաց...» (1849 թ.), «Պատմութիւն գաղղիացւոց...» (հ.1-2, 1849 թ.)։ Թարգմանել է Սալլուստոսի, Տակիտոսի, Թուկիդիտեսի, Պլատոնի, Նապոլեոն III-ի, Կեսարացու և այլոց գործերից։
Վիլդֆլեքեն

Վիլդֆլեքեն  (գերմ.՝ Wildflecken), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Բադ Կիսինգենի շրջանի կազմում։ Բնակչությունը կազմում է 3073 մարդ (ըստ 2010 թվականի դեկտեմբերի 31-ի)։ Տարածքը կազմում է 77,56 կմ²։ Պաշտոնական կոդ՝ 09 6 72 163։


== Ծանոթագրություններ ==


== Արտաքին հղումներ ==
պաշտոնական կայք
Լանա (Իտալիա)

Լանա  (իտալերեն՝ Lana, գերմ.՝ Lajen), կոմունա Իտալիայում։ Գտնվում է Տրենտինո Ալտո Ադիջե մարզում։ Ենթարկվում է Բոլցանո գավառին։ Գտնվում է Բոլցանո և Մերանո քաղաքների միջև։ Ըստ 2003 թվականի մարդահամարի տվյալների՝ բնակչությունը կազմել է 10 000 մարդ։
Ըստ 2001 թվականի մարդահամարի տվյալների՝ գերմաներենը մայրենի լեզու է համարել Լանայի բնակչության 91,80 %-ը, իտալերենը՝ 7,91 %, լատիներենը՝ 0,29 %:


== Անվանի անձինք ==
Արմին Ցոգելեր (Armin Zöggeler)
Կառլ Ցուեգ (Karl Zuegg)
Վափելե Զիգլ (Wappele Sigl)


== Զբոսաշրջություն ==
Լանան ուղղակիորեն գյուղ է, որը կազմված է 3 մասից.

Օբերլանա (Oberlana)
Միտտերլանա (Mitterlana)
Ունտերլանա (Unterlana)։Քաղաքը տեղակայված է Հարավային Տիրոլի աշխարհագրական տարածքում՝ Բոլցանո և Մերանո քաղաքների միջև։ Լանան հայտնի տուրիստական վայր է, որտեղ առաջարկվում է բազմաթիվ ժամանցային ծրագրեր, օրինակ սպորտի տեսակներց՝ թենիս, ֆուտբոլ, մինի գոլֆ և չմուշկասահք։ Ամռանը տեղի բնակիչները, ինչպես նաև զբոսաշրջիկները զբաղվում են լողով, արշավներով։


== Ժողովրդագրություն ==


== Ծանոթագրություններ ==


== Արտաքին հղումներ ==
Պաշտոնական կայք (գերմ.) (իտալ.)
ISO 3166-2:AM

ISO 3166-2:AM, ստանդարտացման միջազգային կազմակերպության ստանդարտ, որը համաձայն ISO 3166 ստանդարտի սահմանում է երկրորդ մակարդակի կոդերը Հայաստանի համար։ Ստանդարտն ընդգրկում է Հայաստանի 1 քաղաք և 10 մարզեր։ Յուրաքանչյուր կոդ բաղկացած է երկու մասից։ Համաձայն ISO 3166-1 ստանդարտի Հայաստանի համար Alpha2 կոդը AM-ն է և գծիկով գրված լրացուցիչ ծածկագիրը։ Մարզի, քաղաքի լրացուցիչ երկու տառանոց ծածկագիրը կազմվում է մարզի, քաղաք անվանմանը համահունչ։ Մարզերի և Երևանի քաղաքային կոդերը վերին մակարդակի AM դոմենային կոդերի ենթախումբ են, որոնք նշանակված են ISO 3166-1 ստանդարտներին համապատասխան։


== Հայաստանի կոդերը ==

Մայրաքաղաքի և Հայաստանի վարչատարածքային բաժանման 10 մարզերի կոդերը.


== Հայաստանի սահմանակից պետությունների կոդերը ==
Վրաստան - ISO 3166-2: GE (հյուսիս)։
Ադրբեջան - ISO 3166-2: AZ (արևելք)։
Իրան - ISO 3166-2: IR (հարավ)։
Թուրքիա - ISO 3166-2: TR (արևմուտք)։


== Տես նաև ==
ISO 3166-1
ISO 3166-2
Հայաստանի վարչական բաժանում


== Արտաքին հղումներ ==
Հայաստանի կոդերը(անգլ.) )
Սալուին

Սալուին՝ գետ Չինաստանում (Նագչու և Նուցզյան անվամբ) և Բիրմայում։ Երկարությունը 2820 կմ է, ավազանը՝ մոտ 325 հզ. կմ։ Սկիզբ է առնում Տիբեթի Տանգլա լեռնաշղթայի սառցադաշտերից, թափվում Անդամանյան ծով։ Որոշ տեղերում հոսում է մինչև 15 3000 մ խորության կիրճերով։ Սնումը վերին հոսանքում ձնասառցադաշտային է, միջին և ստորին հոսանքներում՝ անձրևային։ Ռեժիմը մուսսոնային է, ամառային հորդացումներով։ Ջրի միջին տարեկան ծախսը գետաբերանում 6700 մ/վրկ է։ Կա անտառանյութի լաստառաքում։ Առանձին հատվածներում նավարկելի է (120 կմ)։ Գետաբերանի մոտ է Մոլամյայն (Բիրմա) ծովային նավահանգիստը։
Ավստրալոպիթեկ գարհի

Ավստրալոպիթեկ գարհի (լատ.՝ Australopithecus garhi), ավստրալոպիթեկների անհետացած տեսակ, հոմինիդների ընտանիք, որոնք ապրել են 2,5 մլն տարի առաջ։ Ժամանակին կարծում էին, որ այս տեսակի ներկայացուցիչներն ավստրալոպիթեկների և մարդկանց (Homo) միջև հանդիսացել են հնարավոր անցողիկ ձևեր, սակայն այժմ բացատրվում է դրանց ճյուղավորմամբ։ Դրանք պատկանում են մեղմ ավստրալոպիթեկների խմբին, այսինքն՝ ունեն մարմնի փխրուն կառուցվածք։


== Հայտնագործում ==
Գարհի ավստրալոպիթեկների բրածո մնացորդները հայտնաբերվել են 1996 թվականին մի խումբ գիտնականների կողմից, որոնց գլխավորում էր Եթովպիայի պալեոնտոլոգ Բերհան Ասֆաուն (Berhane Asfaw) և նրա ամերիկացի գործընկեր Թիմ Ուայթը (Tim D. White): Հնէաբանական պեղումները կատարվել են Եթովպիայի Աֆարի դեպրեսիոն տարածքի (Afar Depression) Բոուրի նստվածքներում (Bouri Formation)։

1997 թվականի նոյեմբերի 20-ին գտածոների հիմքի վրա առանձնացվել է հոմինիդների նոր տեսակ՝ Australopithecus garhi։ «Garhi» աֆարերեն՝ «զարմանալի» կամ «անակնկալ»։ Նոր տեսակը հաստատել և անվանել է եթովպիական պալեոանթրոպոլոգ Յոհաննես Հայլե-Սելասսին (Yohannes Haile-Selassie):
Զարմանալին այն է, որ մնացորդների հետ միասին գտնվել են պարզունակ գործիքներ, որոնք հիշեցնում են 2,5-2,6 մլն տարեկան օլդուվյան մշակույթը։ Այստեղից հետևություն, որ գարհի ավստրալոպիթեկը սկսել է քարե գործիքներ ավելի վաղ օգտագործել քան հմուտ մարդը, (որին անվանել են հմուտ՝ օլդուվյան տեխնոլոգիայով քարի մշակման հայտնագործող համարելով)։


== Մորֆոլոգիա ==
Մնացորդները A. garhi (BOU-VP-12/130) տարբերվում են որոշ գծերով Australopithecus afarensis և Australopithecus africanus տիպիկ ներկայացուցիչներից։ Ի տարբերություն սրանց՝ A. garhi գլխուղեղի ծավալը հավասար է 450 սմ³, բայց պրեմոլյարներն ու մոլյարները ունեն բնորոշ գծեր Paranthropus boisei-ի համեմատությամբ, քանի որ դրանք մյուս մեղմ ավստրալոպիթեկների աղորիքների տարբերությամբ ավելի խոշոր են։ Սեդիբա ավստրալոպիթեկի հետ նույն ժամանակահատվածում ապրող Հարավային Աֆրիկայի առաջադեմ տեսակ Homo gautengensisի հայտնագործումից հետո, ըստ Դարրեն Կուրնոյի, A. garhi դարձավ նախնական Homo-ի անմիջական նախնին համարվելու հիմնական մրցակիցը։


== Ծանոթագրություններ ==


== Արտաքին հղումներ ==
Australopithecus garhi на сайте «Национального музея естественной истории им. Смитсона»(անգլ.)
Australopithecus garhi на портале Антропогенез.ру
The Earliest Human Ancestors: New Finds, New Interpretations(անգլ.)
Australopithecus garhi - A. garhi is a gracile Australopithecine Archived 2018-08-27 at the Wayback Machine.(անգլ.)
[http://cas.bellarmine.edu/tietjen/Human%20Nature%20S%201999/australopithecus_garhi.htm(անգլ.)(չաշխատող հղում) http://cas.bellarmine.edu/tietjen/Human%20Nature%20S%201999/australopithecus_garhi.htm (англ.) (недоступная+ссылка)]
Աստերոիդների ցանկ (130101-130200)

Աստերոիդների ցանկ (130001-130100)  • Աստերոիդների ցանկ  • Աստերոիդների ցանկ (130201-130300)
 Աստերոիդների ցանկ (130001-130100)  • Աստերոիդների ցանկ  • Աստերոիդների ցանկ (130201-130300)
Պարսկերեն Վիքիպեդիա

Պարսկերեն Վիքիպեդիա (պարսկերեն՝ ویکی‌پدیای فارسی), Վիքիպեդիա բազմալեզու և ազատ հանրագիտարանի պարսկերեն տարբերակն է։
Ինչպես և բոլոր Վիքիմեդիա-նախագծերը, Պարսկերեն Վիքիպեդիայի բովանդակությունը գտնվում է ազատ արտոնագրի ներքո և յուրաքանչյուր ոք կարող է օգտագործել, խմբագրել ու տարածել այդ բովանդակությունը, քանի դեռ հետագա տարբերակները տարածվում են նույն սկզբունքներով և նշվում են հեղինակները։


== Արտաքին հղումներ ==
Պարսկերեն Վիքիպեդիա (պարս.)
Who You Love

«Who You Love», ամերիկացի ռոք երաժիշտ և երգերի հեղինակ Ջոն Մեյերի ու երգչուհի Քեթի Փերրիի երգը Մեյերի՝ Paradise Valley (2013) վեցերորդ ստուդիական ալբոմից։ Երգը գրվել է հենց կատարողների կողմից, իսկ պրոդյուսերները եղել են Ջոն Մեյերն ու Դոն Վոզը Was (Not Was) խմբից։


== Պատմություն ==
Երգը գրվել է 2012 թվականին, երբ նոր էր սկիզբ առել Ջոն Մեյերի ու Քեթի Փերրիի ընկերությունը։ Նրանք միասին ներկայացրին երգը Բրուքլինի (Նյու Յորք) Barclays Center կենտրոնում 2013 թվականի դեկտեմբերի 17-ին՝ Մեյերի Paradise Valley համերգային շրջագայության վերջին օրը։
Դեկտեմբերի 21-ին «Who You Love» սինգլն ընդգրկվեց ամերիկյան Billboard Hot 100 հիթ-շքերթում՝ զբաղեցնելով 80-րդ հորիզոնականը։ 2014 թվականի հունվարի 4-ին՝ տեսահոլովակի նկարահանումից հետո, սինգլը կրկին հայտնվեց հիթ-շքերթում՝ և բարձրացավ 48-րդ հորիզոնական։
«Who You Love» երգին երաժշտական քննադատներն ու ինտերնետ-հրատարակությունները տվել են դրական ու միջին գնահատականներ։ Billboard ամսագրից Էնդրյու Համպը երգը համարել է Մեյերի Paradise Valley ալբոմի կենտրոնական հատված Էնթոնի Դեկուրտիսը Rolling Stone ամսագրից «Who You Love» երգն անվանել է «սիրային զուգերգ»։ Los Angeles Times թերթի լրագրող Ռենդալ Ռոբերթսը երգում նկատել է հին դասական սոուլ։
Տեսահոլովակի պրեմիերան կայացել է 2013 թվականի դեկտեմբերի 17-ին Good Morning America հաղորդման ժամանակ։ Ռեժիսորն է բրիտանացի Սոֆի Մյուլլերը։


== Հիթ-շքերթներ ==


=== Տարեվերջյան հիթ-շքերթներ ===


== Ծանոթագրություններ ==


== Արտաքին հղումներ ==
 «Who You Love»
Հարվածներ (ֆիլմ)

Հարվածներ (լեհ.՝ Pręgi), դրամա։ Ֆիլմի պրեմիերան տեղի է ունեցել 2004 թվականին։ Ֆիլմի ռեժիսորը Մակդալենա Պեկոժն է։ Լեհաստանն այս ֆիլմը առաջադրել է «Օսկար» կինոմրցանակի «Լավագույն օտարալեզու ֆիլմ» անվանակարգում, սակայն կինոնկարը չի ընդգրկվել մրցութային ֆիլմերի ցանկում։


== Մրցանակային անվանակարգեր ==
«Լավագույն օտարալեզու ֆիլմ»


== Դերերում ==
Միխալ Ժեբրովսկի - Վոյցեխ Վինկլեր
Յան Ֆրիչ - հայր
Ագնեշկա Գրոխովսկա - Տանյա
Վացեկ Ադամչիկ - 12-ամյա Վոյցեխ
Բորիս Շից - Բարտոշ
Վիոլետ Առլակ - խմբագրի քարտուղարուհի


== Ծանոթագրություններ ==


== Արտաքին հղումներ ==
«Հարվածներ» ֆիլմի պրեմիերան Ռուսաստանում
«Հարվածներ» ֆիլմը imdb.com կայքում
Ռուչկի (գյուղ, Լոխովիցայի շրջան)

Անվան այլ կիրառումների համար տե՛ս՝ ՌուչկիՌուչկի (ուկրաիներեն՝ Ручки), գյուղ Ուկրաինայի Պոլտավայի մարզի Լոխովիցայի շրջանում։ Հիմնադրվել է 1500 թվականին։
2001 թվականի տվյալներով Ռուչկի գյուղում բնակվում էր 21 մարդ։ Բնակավայրը զբաղեցնում է 0,255 կմ² տարածք։ Բնակչության խտությունը կազմում էր 82,35 մարդ/կմ²։


== Աշխարհագրական դիրք ==
Ռուչկի գյուղը գտնվում է Սուլա գետի ձախ ափին, վերևում՝ 1,5 կմ հեռավորության վրա, Բելոգորիլկա գյուղն է, հոսանքին ներքև՝ 2 կմ հեռավորության վրա, Լուկա գյուղը, հակառակ ափին է գտնվում Սվիրիդովկա գյուղը։ Գետն այս վայրում ոլորվում է՝ ձևավորելով գետաբերաններ և ճահճային լճեր։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սալուոռա

Սալուոռա (էստ․՝ Saluora), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պլանքրի

Պլանքրի (ֆր.՝ Planquery), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 219 մարդ, բնակչության խտությունը` 15.24 մարդ/կմ²։ Բնակավայրը զբաղեցնում է 14.37 կմ² տարածք։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 35 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 141 աշխատունակ (15-64 տարեկան)  բնակիչ, որոնցից ակտիվ էին 106-ը, իսկ ոչ ակտիվները` 35։ Ակտիվության ցուցանիշը կազմում է 75,2 %։ 106 աշխատունակ մարդկանցից աշխատել է 93 անձ (53 տղամարդ և 40 կին)։ Գործազուրկ են եղել 13 անձ (5 տղամարդ և 8 կին)։ 35 անաշխատունակներից 7-ը եղել են աշակերտներ կամ ուսանողներ, 15-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նովել

Անվան այլ կիրառումների համար տե՛ս՝ Նովել (այլ կիրառումներ)Նովել, նորավեպ (իտալերեն՝ novella - «նորություն»), պատմողական պրոզայիկ ժանր, համեմատաբար սեղմ ծավալի արձակ ստեղծագործություն, որն ունի դեպքերի ընթացք (սյուժե) և կերպարներ։ Սրան բնորոշ են սուր, կարճ սյուժեն, պատմողական չեզոք ոճը, անսպասելի արդյունքը։ Երբեմն օգտագործվում է որպես պատմվածքի հոմանիշ կամ համարվում է նրա տարատեսակ։ Ժամանակակից գրականության մեջ նովելը և պատմվածքը հաճախ դժվար է սահմանազատել։
Նովելը ձևավորվել է վաղ Վերածնության շրջանում և իր դասական ձևով հանդես է եկել իտալացի Բոկաչչոյի «Դեկամերոն» գրքում (14-րդ դար)։ Նովելների հիմքում ընկած էր հասարակության բարձր խավի թերությունները երգիծող որևէ արտասովոր պատմություն կամ անեկդոտանման նորություն։ Իր հետագա զարգացման ընթացքում նորավեպն ընդլայնում է թեմատիկ ընդգրկման շրջանակները և դառնում արձակի տարածված ժանրերից մեկը։
Պատմվածքի նման նորավեպը ևս սակավաթիվ կերպարներ ունեցող փոքրածավալ երկ է, որը պատկերում է մարդկային կյանքի մեկ, համեմատաբար ավարտուն դրվագ։ Նրա բնորոշ առանձնահատկություններից են անսովոր սյուժեն, սուր բախումը, գործողության արագ զարգացումը և անսպասելի, կտրուկ վախճանը։ Բնության տեսարանների, առարկաների, հանգամանքների և հոգեվիճակների մանրամասն նկարագրություններ նովելի մեջ սովորաբար չեն լինում։
Համաշխարհային գրականության նշանավոր նովելիստներ են եղել Մոպասանը, Օ'Հենրին, Չեխովը, Մերիմեն։ Հայ գրականության մեջ մեծարժեք նորավեպեր են գրել Գրիգոր Զոհրապը («Զաբուղոն», «Ռեհան», «Ճեյրան», «Ճիտին պարտքը», «Այինկա», «Երջանիկ մահը», «Մեղա՜ տեր» և այլն), Ստ. Զորյանը («Վճռական մարդը», «Ցանկապատ», «Պապն ու թոռը», «Երկաթուղին» և այլն)։


== Տես նաև ==
Պատմվածք


== Ծանոթագրություններ ==
Արաբական ընձառյուծ

Արաբական ընձառյուծ կամ հարավարաբական ընձառյուծ (լատ.՝ Panthera pardus nimr), ընձառյուծի ենթատեսակ, որը ապրում է Արաբական թերակղզում։ Գտնվում է բնաջնջման վտանգի տակ։ 2006 թվականին այս գիշատիչների պոպուլյացիան սահմանափակվում էր 200-250 առանձնյակով։
Վաղ անցյալում արաբական ընձառյուծները տարածված են եղել ամբողջ Մերձավոր Արևելքում, սակայն վերջին տարիներին նրանց տարածման արեալը կրճատվել է։


== Արտաքին հղումներ ==
Arabian leopard (Panthera pardus nimr) Archived 2010-02-14 at the Wayback Machine.
Arabian Leopard, Panthera pardus nimr, status and habitat assessment in northwest Dhofar, Oman